

**Wesley János Lelkészképző Főiskola**

#### Szociális munka szak

|  |  |  |  |
| --- | --- | --- | --- |
| Tantárgy kódja | **SMAK506** | | |
| Tantárgy elnevezése | **Foglalkoztatás és szociális munka** | | |
| Tantárgy oktatójának neve | **Dr. Borbély-Pecze Tibor Bors** | Beosztása, tudományos fokozata | **egyetemi docens**  **PhD. habil.** |
| Tantárgy óraszáma | **nappali tagozaton 2 tanóra/ hét**  **levelező tagozaton 16 tanóra/félév** | | |
| Tanóra típusa | **szeminárium** | | |
| Meghirdetési időszak | **őszi félév** | | |
| Kreditszám | **3 kredit** | | |
| A tantárgy oktatásának célja | A hallgató megismeri a foglalkoztatáspolitika célrendszerét és a munkaerőpiac működésének jellegzetességeit, az állami beavatkozás-politika eszközeit és intézményeit. A végzett szociális munkás hallgató képes lesz a magyar munkaügyi intézményrendszer és támogatáspolitika felhasználását a kliense számára átadni, a kliens előrehaladását e rendszerben támogatni. | | |
| Szükséges előtanulmányok, feltételezett tudásanyag | nincsen / javasolt szociológiai és szociálpolitikai alapismeretek | | |
| Fejlesztendő kompetenciaterületek: | Ismeretek: a hallhatók megismerik a hazai foglalkoztatáspolitika intézmény és eszközrendszerét, a szociális munkás lehetséges szerepeit a munkaképesség megtartásában / visszanyerésében. A bérmunka társadalmával kapcsolatos főbb elméleteket és azok ellentmondásait. A workfare vs. welfare state vita lényegét. Képességek: a hallgatók képessé válnak a magyar munkaügy intézményrendszer használatára, a kliensek támogatására. Attitűd: a hallgatók megismerik és megértik a „hatósági” szemlélet jelentőségét és a munkanélküliekkel, álláskeresőkkel folytatható egyéni és csoportos esetmunka támogató jellegét. Autonómia: a hallgató a munkanélküliséget a modern piacgazdaság és életpálya-építés részeként kezeli, azonban érti a tartós munkapiaci kiszorulás/ deklasszáció kérdéskörét is. | | |
| Tantárgyi leírás (tematikával együtt) | Kurzustematika (N/L):  1. iskolázatlan munkanélküliek, 2. aktív munkaerő-piaci politikák, 3. adók, transzferek és munkapiac, 4. ifjúsági és idősebb aktív korú (54-67) munkanélküliség, a munkanélküliség hatása az egyénére, családra 5. egyenlő bánásmód, diszkrimináció, munkapiaci reintegráció, 6. regionalitás és munkanélküliség, 7. a tartós munkanélküliség hatása egyéni és csoport szinten 8. oktatás és munkapiac, 9. munkaerő-piaci politika a szociálpolitika és / vagy a gazdaságpolitika részeként? 10. a magyar munkaügyi szolgálat feladatrendszere, szerkezeti átalakulása, ellátások, aktív eszközök, Mi mennyi 2022-ben?   **Követelmények, értékelés:**   * 75%-os részvétel * önálló választás alapján a megadott szakirodalmak értelmező-elemező feldolgozása,  1. a kiválasztott témában a szorgalmi időszak végére 5.000-7.000 leütés (3-4 oldal, TNR 12” normál sorköz) *tudományos esszédolgozat készítése* | | |
| Kötelező és ajánlott irodalom | **Kötelező irodalom:**  MTA KRTK (2021) Munkaerőpiaci Tükör 2022. Budapest (és korábbi kötetek 2000-től, kijelölt fejezetek) ISSN 1586-460X új honlap <https://kti.krtk.hu/publikacio/publikacio-kategoria/munkaeropiaci-tukor/>   1. Jahoda-Lazarsfeld-Zeisel (1999) Marintehal - Szociográfiai kísérlet a tartós munkanélküliség hatásáról, Új Mandátum, Budapest 2. Benedek L. (1996) Tanácsadás munkanélkülieknek, Kézikönyv a szociális munka gyakorlatához   <http://3sz.hu/sites/default/files/uploaded/benedek_laszlo_-_tanacsadas_munkanelkulieknek.pdf>  ajánlott honlap: [www.munka.hu](http://www.munka.hu) Ajánlott irodalom:  * Nemzetgazdasági Minisztérium (2018) Borbély-Pecze T. B. (szerk.) A magyar foglalkoztatási szolgálat története narratívákban 1991-2016, Budapest. * Köllő János (2009) A pálya szélén- Iskolázatlan munkanélküliek a posztszocialista gazdaságban Budapest, Osiris * Kertesi Gábor (2009) Cigány foglalkoztatás és munkanélküliség a rendszerváltás előtt és után * Borbély-Pecze Tibor Bors (2008) Foglalkoztatáspolitika SZTE ÁJK főiskolai jegyzet, Szeged | | |
| Ismeretek ellenőrzésének módja | **kollokvium (írásbeli dolgozat)** | | |
| Tantárgy tárgyi követelményei | tanterem – projektor- számítógép | | |